钦定古今图书集成/明伦汇编/闺媛典/第120卷 > 谢泌妻侯氏
## 钦定古今图书集成/明伦汇编/闺媛典/第120卷 > 谢泌妻侯氏

按《宋史列女传》：“谢泌妻侯氏，南丰人。始笄，家贫，事姑
孝谨。盗起，焚里舍，杀人，远近逃避。姑疾笃不能去，侯
号泣姑侧，盗逼之，侯曰：‘宁死不从’。盗刃之，仆沟中。贼
退渐苏，见一箧在侧，发之皆金珠，族妇以为己物，侯
悉归之，妇分其一以谢，侯辞曰：‘非我有，不愿也’。后夫
与姑俱亡，子幼，父母欲更嫁之，侯曰：‘儿以贱妇人，得’”
归隐居贤者之门已幸矣，忍去而使谢氏无后乎？宁
贫以养其子，虽饿死亦命也。